אלון אלטמן

אלון אלטמן (נולד ב-24 באוקטובר 1969) הוא עורך דין ישראלי המשמש החל ממאי 2022 כמשנה לפרקליט המדינה לתפקידים מיוחדים. בין השנים 2014–2022 כיהן כפרקליט מחוז דרום (פלילי) בפרקליטות המדינה.
== ביוגרפיה ==
אלטמן בעל תואר ראשון במשפטים מאוניברסיטת תל אביב.<ref>[https://www.facebook.com/praklitut.gov.il/posts/pfbid02XE6hU5tvanHU65zEDeTjzopUYubSU2aGddZzLdTaqVhbRSfGNRLPCdcUVx8ejkhul פוסט של פרקליטות המדינה ברשת החברתית פייסבוק], 19 במאי 2022.</ref> בשנת 1995 החל לעבוד כטרום-מתמחה בפרקליטות המדינה, והחל מ-1997 משמש בה כפרקליט במחוז דרום.

אלטמן נודע בטיפולו לאורך שנים בארגוני פשיעה מהגדולים במדינה בדרום הארץ. לדבריו, "תיקי הדגל" של פועלו בפרקליטות הם תיקי משפחות זגורי,<ref></ref> גרינברג, דומרני, אדרי, לביא ואחרות.<ref></ref><ref></ref> כן הגיש את כתב האישום כנגד יעקב בטיטו, רב מנתיבות שתקף מינית תלמידים,<ref></ref> ונגד אדם איטל שרצח את רוסלן קובייב ואיתן איזמאיילוב.<ref></ref> אלטמן שימש כתובע בפרשת שי דרומי, ועוד.<ref></ref> כן טיפל בעבירות צווארון לבן של סגן ראש עיריית אילת. מילא תפקידים ניהוליים כראש צוות פרקליטים, ממונה על תיקי בית משפט השלום ואחראי על המתמחים במחוזו.

=== פרקליט מחוז דרום (פלילי) ===
בספטמבר 2014 מונה לכהן כפרקליט מחוז דרום (פלילי). במסגרת תפקידו טיפל בפרשיית החשד לשוחד בעיריית אשדוד, ועוד.<ref></ref><ref></ref><ref></ref> מעורב בהליכי קבלת ההחלטות בפרשת האסון בנחל צפית.

ביוני 2019 נשלח מכתב אנונימי אל נציב תלונות הציבור על הפרקליטות דוד רוזן בו נטען כי חמש שנים קודם לכן ניהל אלטמן קשר רומנטי עם עורכת דין העובדת תחתיו, וכי עישן סמים. עוד נטען כי פרקליט המדינה שי ניצן ידע על הפרשה וטייח אותה.<ref></ref> ביולי אותה שנה פרסם הנציב רוזן מסקנות בדיקה שערך, לפיה אין כל חשד למעשה פסול מצדו של אלטמן, כי שי ניצן בירר את התלונה כאשר הובאה לפניו ומסקנתו לסגור את התיק גובתה בידי מנכ"לית משרד המשפטים אמי פלמור.<ref></ref>

במאי 2020 היה אלטמן בין בכירי הפרקליטות שתקפו בחריפות את ממלא מקום פרקליט המדינה דן אלדד, בטענה שבדיקה שפתח כנגד היועץ המשפטי לממשלה אביחי מנדלבליט בפרשת הרפז נעשתה משיקולים שאינם עניינים ופרסומה ברבים היה "מעשה שלא ייעשה".

במאי 2021, הטיל ממלא מקום פרקליט המדינה עמית איסמן את סמכויות המשנה לפרקליט המדינה לתפקידים מיוחדים על אלטמן.

הוביל מדיניות מחמירה של פרקליטות המדינה ביחס לפורעים ערבים־ישראלים במהלך המהומות בישראל.<ref></ref> לדבריו במסגרת תפקידו, פרקליטות מחוז דרום אינה אוכפת את האיסור על פוליגמיה בקרב הבדואים בישראל.<ref></ref> ביולי 2021 הוביל את הרשעת אריה שיף באשמת המתה בקלות דעת, במסגרת עסקת טיעון.<ref></ref>

=== המשנה לפרקליט המדינה לעניינים פליליים ===
במאי 2022 נבחר אלטמן פה אחד בוועדת המכרזים של נציבות שירות המדינה לשמש כמשנה לפרקליט המדינה לתפקידים מיוחדים.<ref></ref> אלטמן החזיק בסמכויות תפקיד זה שנה קודם לכן.<ref name=":0" />

בנובמבר 2023 הורה למשטרה שלא לחקור רופא שסימן "לייקים" ברשתות החברתיות לסרטונים המביעים תמיכה בטבח שביצע החמאס ובמתקפות של חזבאללה. המשטרה החליטה לערער על החלטתו.<ref></ref>

== חיים אישיים ==
נשוי ואב לארבעה.

== קישורים חיצוניים ==
* [https://www.gov.il/he/Departments/General/south-criminal-about על אודות מחוז דרום (פלילי)], באתר משרד המשפטים
* דורית קרן צבי, [https://posta.co.il/article/15808-פרקליט-מחוז-דרום-הגבולות-נפרצו-גם-עור/ פרקליט מחוז דרום: "הגבולות נפרצו, גם עורכי דין נמצאים על הכוונת"], באתר פוסטה, 4 בפברואר 2018

== הערות שוליים ==

קטגוריה:פרקליטי מחוז דרום
קטגוריה:עורכי דין פליליים ישראלים
קטגוריה:בוגרי אוניברסיטת תל אביב: משפטים
קטגוריה:ישראלים שנולדו ב-1969